## **RÁMCOVÁ DOHODA**

(ďalej len „Zmluva“ v príslušnom gramatickom tvare)

uzavretá podľa § 262 a nasl. zák. č. 513/1991 Zb. Obchodný zákonník v znení neskorších predpisov

č. zmluvy Objednávateľ:

č. zmluvy Dodávateľ:

**Článok 1**

**Zmluvné strany**

**1.1 Objednávateľ**:

**Objednávateľ:** TECHNICKÉ SLUŽBY Žiar nad Hronom, spol. s r.o.

Sídlo:A. Dubčeka 380/45, 965 01 Žiar nad Hronom, Slovenská republika

zastúpený: Mgr. Igor Rozenberg, PhD., MBA

Bankové spojenie: Tatrabanka, a.s.

IBAN: SK87 1100 0000 0029 2886 3013

IČO: 31 609 651

DIČ: 2020479714

IČ DPH: SK 2020479714

/ďalej len „Objednávateľ“/

**1.2 Dodávateľ**: [názov obchodnej spoločnosti]

[sídlo obchodnej spoločnosti]

zapísaný: v Obchodnom registri Okresného súdu ....

oddiel: ..., vložka č. ....

konajúci:

Bankové spojenie:

číslo účtu:

IBAN:

IČO:

DIČ:

IČ DPH:

Osoby oprávnené rokovať vo veciach

- technických:

- zmluvných:

/ďalej len „Dodávateľ“/

**Článok 2**

**Podklad pre uzavretie Zmluvy**

Podkladom pre uzavretie tejto Zmluvy je výsledok verejného obstarávania vykonaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) na predmet zákazky: **Dodanie hliníkových profilov**. Predmet zmluvy bude financovaný z vlastných zdrojov Objednávateľa. Dodávateľ berie na vedomie, že Objednávateľ nie je povinný čerpať z tejto Rámcovej dohody (Zmluvy).

**Článok 3**

**Predmet Zmluvy a termín dodania tovarov**

## Dodávateľ sa zaväzuje dodať Objednávateľov stavebné materiály špecifikované v objednávke (ďalej len “tovar”) v požadovanej kvalite, na požadovanom mieste a čase.

* 1. Objednávateľ sa zaväzuje prevziať požadovaný tovar a zaplatiť zaň Dodávateľovi cenu dohodnutú v článku 4 tejto Zmluvy.
  2. Dodávateľ sa zaväzuje dodať tovar podľa požiadaviek Objednávateľa, ktorý budú zadefinovaný v jednotlivých objednávkach. Ak sa zmluvné strany nedohodnú inak, budú jednotlivé objednávky zasielané elektronicky na doleuvedený email:

\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_\_\_.

* 1. Ak sa zmluvné strany nedohodnú v jednotlivej objednávke inak, dodávka tovarov sa uskutoční do:
* dodanie matíc do mesiaca od doručenia objednávky
* dodanie AL profilov do 15. októbra 2018;

Dodávateľ v jednotlivej objednávke objedná dodávku tovarov s uvedením jednotlivých položiek, predpokladaného času dodania a miesta dodania.

* 1. Miestom dodania tovaru je Priestory zimného štadióna v Žiari nad Hronom.

**Článok 4**

**Cena, platobné podmienky a zmluvné pokuty**

* 1. Cena za dodané tovary v rozsahu podľa Prílohy č. 1 tejto zmluvy je zmluvnými stranami dohodnutá ako cena maximálna (ďalej len „**Cena**“). Cena musí obsahovať všetky náklady vrátane nákladov súvisiacich s dopravou na miesto dodania tovaru a jeho vykládky, nákladov na zabezpečenie bezpečnosti a ochrany zdravia pri práci podľa príslušných predpisov (BOZP).
  2. Cena je špecifikovaná v Prílohe č. 1 tejto rámcovej dohody.
  3. Právo na zaplatenie zmluvnej ceny vzniká Dodávateľovi riadnym a včasným splnením jeho záväzku, t. j. dodaním tovaru v požadovanom rozsahu a kvalite, dodaná so záručnými a technickými listami (inými dokumentami potrebnými na preukázanie kvality a technických alebo iných požadovaných vlastností) v stanovenej lehote podľa jednotlivej objednávky. Zmluvná cena bude priebežne fakturovaná Dodávateľovi v zmysle Prílohy č. 1 tejto zmluvy. Prílohou faktúr sú podpísané odovzdávacie/preberacie protokoly v ktorých bude uvedený najmä typ tovaru a jeho množstvo.
  4. Splatnosť vystavených faktúr je 30 dní od dňa doručenia faktúr Dodávateľovi.
  5. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je Objednávateľ oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
  6. V prípade omeškania Objednávateľa s úhradou zmluvnej ceny alebo jej časti, je Dodávateľ oprávnený účtovať úrok z omeškania vo výške 0,05% za každý deň omeškania z čiastky, s ktorou je Objednávateľ v omeškaní. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
  7. Všetky platby podľa tejto zmluvy bude Objednávateľ hradiť bezhotovostným prevodom na účet Dodávateľa uvedený v čl. 1 tejto Zmluvy.

**Článok 5**

**Zodpovednosť za vady , záruka za kvalitu**

* 1. Dodávateľ zodpovedá za to, že dodaný tovar bude mať požadovanú alebo lepšiu kvalitu, technické, chemické, požiarne, farebné alebo akékoľvek iné požadované alebo očakávané parametre s ohľadom na dodávaný tovar a jeho predpokladané použitie. , é vykonávané v najvyššej možnej kvalite, s odbornou starostlivosťou pomocou pracovníkov s príslušnou kvalifikáciou/odbornosťou.
  2. Tovary majú vady ak:

1. nie sú dodané v dohodnutej kvalite,
2. v dohodnutom čase,
3. vykazujú nedostatky, t.j. nie sú dodané s technickými alebo inými listami preukazujúcimi technické alebo iné vlastnosti potrebné na preukázanie kvality alebo požadovaných vlastností v celom dohodnutom rozsahu,
4. nemajú požadovanú trvanlivosť – záruku
5. má právne vady v zmysle § 433 Obchodného zákonníka v platnom znení,
6. Je zaťažené právami tretích strán

Tieto vady je Objednávateľ povinný uviesť do odovzdávacieho/preberacieho protokolu a Dodávateľ je ich povinný odstrániť. Do okamihu ich odstránenia má Objednávateľ právo nepodpísať odovzdávací/preberací protokolu a nevzniká mu tak povinnosť prevziať faktúru za danú čiastkovú úhradu. Vadou sa rozumie aj odchýlka v kvalite, rozsahu a parametroch dodaných tovarov. stanovených v objednávke a/alebo nie sú v súlade s platnými predpismi a technickými normami.

* 1. Ak Dodávateľ po podpise tejto Zmluvy a pred začatím dodávky tovaru alebo jednotlivej objednávky nebude schopný plniť túto zmluvu je povinný oznámiť to Objednávateľovi.
  2. Ak Dodávateľ aj napriek potvrdeniu schopnosti dodať tovar na základe prijatej objednávky opakovane nedodá tovar podľa bodu 3.4 tejto Zmluvy, má Objednávateľ právo odstúpiť od tejto Zmluvy.
  3. Odstúpením Objednávateľa od tejto Zmluvy, nie je dotknutý nárok Objednávateľa na náhradu škody spôsobenej Dodávateľom.
  4. Ak Dodávateľ neodstráni zistené nedostatky na dodanom tovare do 1 kalendárneho dňa od uplatnenia reklamácie, ak sa termín odstránenia zistených nedostatkov na dodanom tovare alebo jeho časti nedohodne písomne inak, je Dodávateľ povinný bez vyzvania zaplatiť kupujúcemu zmluvnú pokutu vo výške 50,- EUR vrátane DPH za každý neodstránený nedostatok a deň omeškania jeho odstránenia. Objednávateľ má zároveň voči Dodávateľovi právo na náhradu škody presahujúcej zmluvnú pokutu. Nesplnenie záväzku predávajúceho odstrániť zistený nedostatok po dobu dlhšiu ako 2 kalendárnych dní po určenom termíne je považované za podstatné porušenie tejto zmluvy. Za podstatné porušenie zmluvy sa považuje aj dodanie tovaru, ktorý je zaťažený právami tretích strán.
  5. Dodávateľ akceptáciou objednávky výslovne prehlasuje, že sú mu známe všetky podmienky Zmluvy tiež všetky skutočnosti, ktoré sú rozhodujúce pre ich uskutočnenie. Dodatočné požiadavky Dodávateľa, ktoré vyplývajú z týchto dôvodov, nebudú uznané.
  6. Pre nároky zo zodpovednosti za vady platia ustanovenia Obchodného zákonníka v platnom znení.
  7. Dodávateľ poskytuje Objednávateľovi minimálne 24 mesačnú záruku na dodaný tovar, ak výrobca neposkytuje dlhšiu záruku. V prípade ak výrobca poskytuje dlhšiu záruku je zárukou platí táto dlhšia záruka. Záruka začína plynúť od dátumu odovzdania a prevzatia dodaného tovaru uvedeného v protokole. Záruka sa nevzťahuje na vady spôsobené nesprávnou manipuláciou tovarom, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas nevyhnutný na opravu/odstránenie záručnej vady. O tento nevyhnutný čas sa záručná doba predlžuje. Po túto dobu Dodávateľ zodpovedá Objednávateľovi, že uskutočnené stavebné práce budú plne zodpovedať podmienkam tejto zmluvy, platným normám a predpisom.
  8. Objednávateľ je povinný reklamáciu vady písomne uplatniť bezodkladne po jej zistení. Za písomne uplatnenú reklamáciu sa považuje aj reklamácia, ktorú Objednávateľ zašle predávajúcemu spôsobom uvedeným v bode 6.1 tejto Zmluvy.
  9. Dodávateľ sa zaväzuje reklamáciu vybaviť v čo najkratšom možnom čase. Dodávateľ sa zaväzuje vady odstrániť v mieste dodania tovaru.

**Článok 6**

**Záverečné ustanovenia**

* 1. Všetky oficiálne oznámenia medzi zmluvnými stranami na základe tejto zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, resp. doručením iným preukázateľným spôsobom na adresu Zmluvnej strany uvedenú v čl. 1 tejto Zmluvy, ak sa zmluvné strany nedohodnú na inom spôsobe komunikácie.
  2. Dodávateľ je povinný najneskôr k dátumu podpisu tejto Zmluvy predložiť Objednávateľovi údaje o všetkým známych subdodávateľoch Dodávateľa a údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia.
  3. Zmenu subdodávateľa nahlási Dodávateľ aspoň 2 pracovné dni pred jeho nástupom. Ak Objednávateľ písomne neodmietne subdodávateľa, má sa za to, že ho schválil.
  4. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť zverejnením na stránke Objednávateľa.
  5. Neoddeliteľnou súčasťou tejto Zmluvy je:

Príloha č. 1 – Cenová ponuka uchádzača s uvedením jednotkových cien pre každú položku

Príloha č. 2 – Doklad(y) o zapísaní do registra partnerov verejného sektora u Dodávateľa, jeho iných osôb, ktoré použil na preukázanie splnenia podmienok účasti, každého člena skupiny a subdodávateľov, ak sa ich zápis v zmysle platného príslušného zákona vyžaduje.

Príloha č. 3 – Zoznam subdodávateľov vrátane spôsobu zmeny subdodávateľa

6.4 Túto Zmluvu je možné meniť alebo dopĺňať len písomne formou dodatkov k tejto Zmluve.

6.5 Táto zmluva je vypracovaná v 4 rovnopisoch, z ktorých každá zo Zmluvných strán dostane 2 rovnopisy.

V ..............................., dňa ............................. V ..............................., dňa .............................

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**Za Objednávateľa: Za Dodávateľa:**